Lõpuks läks kiireks. See tähendab, et täiesti ootamatult jõudis kätte hetk, kus enam uneleda ja mõtiskleda ja kaaluda ja proovida  polnud aega ja tuli minna kohe poodi ja seal saadaolev ära osta.    Raha on nüüd ära makstud ja paberid protokolliosakonda viidud. Kättesaamisega läheb veel paar nädalat aega. Pole me teda tee peal katsetamas käinud ega midagi. Eks ma siis pärast ütlen, kuidas on.    BMW 320d. Kui mina arvasin kogu aeg, et see on selle va teisepoole idée fixe, et just BMW osta, siis eile sain teada, et temal endal olla margist täiesti ükskõik, aga et ta oli tahtnud just mulle headmeelt valmistada...